stanford-oval/wikipedia huggingface dataset:
Dansk Melodi Grand Prix 1984

| Eurovision laulukilpailu 1984  Tanskan euroviisukarsinta> Dansk Melodi Grand Prix 1984 |
| --- | --- |
Päivämäärä:  18. helmikuuta 1984
Tapahtumapaikat:  DR:n studio, Kööpenhamina
Juontaja(t):  Jørgen Mylius
Kapellimestari:  Henrik Krogsgaard
Voittaja:  Kirsten & Søren ”Det' lige det”
Tanska Eurovision laulukilpailussa Virallinen verkkosivusto 
 ◄ 1983  1985 ► 
Dansk Melodi Grand Prix 1984 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1984. Kilpailuun lähetettiin 115 kappaletta erikseen kutsutuilta säveltäjiltä. Lähetetyistä kappaleista raati, johon kuuluivat Claus Hagen-Pedersen, Peter Herforth, Henrik Krogsgaard, Monica Krogh-Meyer, Michael Juul Sørensen ja Jørgen de Mylius, valitsi kymmenen finaalikappaletta.
Finaali pidettiin 18. helmikuuta Tanskan yleisradioyhtiö DR:n studiossa Kööpenhaminassa. Voittajan valitsivat viisi ympäri Tanskaa kokoontunutta alueraatia, joista kukin pisteytti finaalikappaleet Eurovision laulukilpailusta tutulla pisteytyskaavalla 12-10-8-7-6-5-4-3-2-1. Kilpailun voitti duo Kirsten & Søren kappaleella "Det' lige det".
Tulos

| Numero | Artisti | Kappale | Lauluntekijä(t) | Pisteet | Sija |
| --- | --- | --- | --- | --- | --- |
| 1 | Trax | "Vi hører sammen" | John Hatting, Per Nielsen, Lise Haavik | 33 | 6 |
| 2 | Regnar Egekvist | "Holder af de ting" | Regnar Egekvist | 11 | 9 |
| 3 | Snapshot | "À la carte" | Niels Drevsholt | 41 | 3 |
| 4 | Lecia Jønsson | "Det er en hemmelighed" | Lecia Jønsson, Ivan Pedersen | 35 | 5 |
| 5 | Lollipops | "60'erne" | Torben Lundgren, Jørgen Lundgren | 8 | 10 |
| 6 | Sheila | "Gi' mig tid" | Torben Lendager, Henrik H. Lund | 46 | 2 |
| 7 | Boulevard | "Liverpool" | Dennis Dehnhardt, Poul Dehnhardt, Lennart Johannessen | 17 | 7 |
| 8 | John Hatting | "Donna, Donna" | Jens Brixtofte, John Hatting, Ivan Pedersen | 15 | 8 |
| 9 | Tommy Seebach | "Pyjamas for to" | Tommy Seebach, Keld Heick | 40 | 4 |
| 10 | Kirsten & Søren | "Det' lige det" | Søren Bundgaard, Keld Heick | 47 | 1 |
| Pistetaulukko> Numero | Pistetaulukko> Kappale | Pistetaulukko> Länsi-Jyllanti | Pistetaulukko> Itä-Jyllanti | Pistetaulukko> Fyn, Lolland, Falster & Bornholm | Pistetaulukko> Sjælland | Pistetaulukko> Kööpenhamina | Pistetaulukko> Yht. |
| --- | --- | --- | --- | --- | --- | --- | --- |
| 1 | "Vi hører sammen" | 5 | 8 | 5 | 5 | 10 | 33 |
| 2 | "Holder af de ting" | 1 | 1 | 3 | 1 | 5 | 11 |
| 3 | "À la carte" | 8 | 8 | 8 | 12 | 5 | 41 |
| 4 | "Det er en hemmelighed" | 10 | 5 | 7 | 6 | 7 | 35 |
| 5 | "60'erne" | 2 | 2 | 1 | 2 | 1 | 8 |
| 6 | "Gi' mig tid" | 12 | 6 | 12 | 8 | 8 | 46 |
| 7 | "Liverpool" | 4 | 4 | 4 | 3 | 2 | 17 |
| 8 | "Donna, Donna" | 3 | 3 | 2 | 4 | 3 | 15 |
| 9 | "Pyjamas for to" | 7 | 10 | 7 | 10 | 6 | 40 |
| 10 | "Det' lige det" | 6 | 12 | 10 | 7 | 12 | 47 |
Aiheesta muualla

Koko karsintafinaali DR:n sivuilla
Dansk Melodi Grand Prix
| --- | --- |
1950-luku:   1957  1958  1959 
1960–luku:   1960  1961  1962  1963  1964  1965  1966  1967– 
1970–luku:   –1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
David Arnold

| David Arnold |
| --- | --- |

Henkilötiedot
Syntynyt: 23. tammikuuta 1962 (ikä 62) Luton, Beds, Yhdistynyt kuningaskunta
Muusikko
Aktiivisena:  1993–
Merkittävät teokset:  James Bond -elokuvat (1997–2008)
Soittimet:  klarinetti, kitara ja piano 
Levy-yhtiöt:  RCA Victor 
Aiheesta muualla
Kotisivut
  [ Muokkaa Wikidatassa ] [ ohje ]  
David Arnold (s. 23. tammikuuta 1962 Luton, Beds, Yhdistynyt kuningaskunta) on brittiläinen elokuvasäveltäjä. Hänen tunnetuimpia töitään ovat James Bond -elokuvat 1997–2008, Tähtiportti (1994), Independence Day – Maailmojen sota (1996) sekä televisiosarja Pikku-Britannia (2003–2005), jonka kahdessa jaksossa hän on myös näytellyt.
Aiheesta muualla

David Arnoldin kotisivut (Arkistoitu – Internet Archive) (englanniksi)
David Arnold Internet Movie Databasessa. (englanniksi)
David Arnold Elonetissä. (suomeksi)
Cy Young -palkinto

Cy Young -palkinto (Cy Young Award) on  MLB:n vuosittain jaettava palkinto, joka annetaan American Leaguen ja National Leaguen parhaille syöttäjille. Palkinto jaettiin ensimmäistä kertaa vuonna 1956, ja se on nimetty vuotta aiemmin kuolleen syöttäjälegenda Cy Youngin mukaan.
Palkinnon saajan äänestävät Baseball Writers' Association of America -liiton jäsenet.
Vuosina 1956–1966 jaettiin ainoastaan yksi palkinto; vuodesta 1967 lähtien palkinto on annettu molempien liigojen parhaaksi valitulle.
Moninkertaiset voittajat

| Syöttäjä | Palkinnot | Vuodet |
| --- | --- | --- |
| Roger Clemens | 7 | 1986, 1987, 1991, 1997, 1998, 2001, 2004 |
| Randy Johnson | 5 | 1995, 1999, 2000, 2001, 2002 |
| Steve Carlton | 4 | 1972, 1977, 1980, 1982 |
| Greg Maddux | 4 | 1992, 1993, 1994, 1995 |
| Sandy Koufax | 3 | 1963, 1965, 1966 |
| Pedro Martínez | 3 | 1997, 1999, 2000 |
| Jim Palmer | 3 | 1973, 1975, 1976 |
| Tom Seaver | 3 | 1969, 1973, 1975 |
| Clayton Kershaw | 3 | 2011, 2013, 2014 |
| Max Scherzer | 3 | 2013, 2016, 2017 |
| Bob Gibson | 2 | 1968, 1970 |
| Tom Glavine | 2 | 1991, 1998 |
| Roy Halladay | 2 | 2003, 2010 |
| Tim Lincecum | 2 | 2008, 2009 |
| Denny McLain | 2 | 1968, 1969 |
| Gaylord Perry | 2 | 1972, 1978 |
| Bret Saberhagen | 2 | 1985, 1989 |
| Johan Santana | 2 | 2004, 2006 |
| Corey Kluber | 2 | 2014, 2017 |
| Jacob deGrom | 2 | 2018, 2019 |
| Justin Verlander | 2 | 2011, 2019 |
Käännös suomeksi
Mervyn Luckwell

| Mervyn Luckwell> Henkilötiedot |
| --- | --- |
Syntynyt: 29. marraskuuta 1984 (ikä 39)
Kansalaisuus:   Iso-Britannia
Uran tiedot
Pituus:  192 cm
Laji:  keihäänheitto
Seura:  Milton Keynes
Saavutukset
Ennätykset:  83.52 (Wrexham 2011)
 Tietolaatikko päivitetty 23. elokuuta 2014 
Mervyn Luckwell (s. 29. marraskuuta 1984) on brittiläinen keihäänheittäjä. Hänen ennätyksensä on vuonna 2011 Wrexhamissa heitetty 83,52. Luckwell edusti maataan ainoana brittiläisenä mieskeihäänheittäjänä kesäolympialaisissa 2012 Lontoossa. Hän oli karsinnan 35. tuloksella 74,09 eikä selviytynyt loppukilpailuun. Luckwell oli mukana myös 2009 MM-kisoissa Berliinissä, mutta jäi sielläkin karsintaan. Luckwell on 192 senttimetriä pitkä, painaa 108 kilogrammaa ja edustaa Milton Keynesiä.
Käännös suomeksi
Cy Twombly

Cy Twombly, Bacchus, esirippu Wienin valtionoopperassa 2010–2011.
Edwin Parker ”Cy” Twombly nuorempi (25. huhtikuuta 1928 – 5. heinäkuuta 2011) oli yhdysvaltalainen abstrakti kuvataiteilija.
Twombly syntyi Lexingtonissa, Virginiassa, ja opiskeli muun muassa Black Mountain Collegessa. Hänen ensimmäinen oma näyttelynsä järjestettiin vuonna 1951. Twombly muutti vuonna 1959 Roomaan ja oli edustettuna Venetsian biennaalissa ensimmäisen kerran vuonna 1964.
Twombly oli Yhdysvaltain taiteiden ja kirjallisuuden akatemian jäsen vuodesta 1987. Hän asui vakituisesti Lexingtonissa ja Italiassa. Twombly kuoli Roomassa heinäkuussa 2011.
Cy Twomblyn pieniä akvarellitöitä oli esillä Ars 83 -näyttelyssä.
Aiheesta muualla

Timo Valjakka: Cy Twombly (muistokirjoitus) Helsingin Sanomat.  ei päivämäärää. Sanoma company. Arkistoitu 15.7.2011. Viitattu 21.11.2011.
Cyangugu

| Cyangugu |
| --- | --- |

 Cyangugu
 Koordinaatit: 2°28′40″S, 28°54′20″E 
Valtio:   Ruanda
Maakunta:  Länsi-Ruanda
Piiri:  Rusizi
Väkiluku (2015):  63 883
Aikavyöhyke:  UTC+2
Infobox OKVirheellinen NIMI-arvo: 
Cyangugu on kaupunki Ruandassa Kivujärven eteläisellä rannalla, lähellä Kongon demokraattiseen tasavaltaan kuuluvaa Bukavua. Cyangugun ja Bukavun välistä virtaa Ruzizi-joki. Cyangugu on Länsi-Ruandan Rusizin piirin pääkaupunki sekä suurin kaupunki. Vuoden 2015 väestötietojen mukaan kaupungissa asui 63883 asukasta.
Cyangugun lähellä sijaitsee Kamemben lentoasema, josta on joka viikko useita lentoja valtion pääkaupunkiin Kigaliin.
Cyangugun ja sen lähialueiden merkittävimpiä nähtävyyksiä ja turistikohteita ovat Nyungwen metsänsuojelualue (54 km päässä), Masheshan kuumat lähteet sekä Kivujärvi.
Aiheesta muualla

Kuvia tai muita tiedostoja aiheesta Cyangugu Wikimedia Commonsissa
Montaña Clara

Montaña Clara ilmakuvassa.
Kanariansaarten kartta. Montaña Clara sijaitsee kartan oikeassa yläkulmassa Lanzaroten pohjoispuolella.
Montaña Clara (espanjaksi "vaaleavärinen vuori") on yksi pienimmistä Kanariansaarista. Saari sijaitsee Lanzaroten pohjoispuolella, ja se kuuluu Alegranzan luonnonsuojelualueeseen. Saari on asumaton.[lähde? ] Saaren pinta-ala on 1,33 neliökilometriä ja korkein paikka ulottuu 256 metriin merenpinnasta.[lähde? ]
Kanariansaaret
| --- | --- |
Pääsaaret:   Fuerteventura  Gran Canaria  La Gomera  El Hierro  Lanzarote  La Palma  Teneriffa 
Muita saaria:   Alegranza  Graciosa  Los Lobos  Montaña Clara  Roque del Este  Roque del Oeste
Cyamopsis tetragonoloba

| Cyamopsis tetragonoloba |
| --- | --- |
 Cyamopsis tetragonoloba
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Cyamopsis
Laji::  tetragonoloba
Kaksiosainen nimi
 Cyamopsis tetragonoloba  (L.) Taub. 
Synonyymit
 Psoralea tetragonoloba L. 
Infobox OKNimi-testi OK: 
Cyamopsis tetragonoloba on hernekasveihin kuuluva kasvilaji. Se on yksi- tai monivuotinen pensasmainen ruohokasvi. Sen lehdet ovat kolmilehdykkäisiä, lehdykät ovat sahalaitaisia. Kukinnot ovat tiheitä terttuja, joissa on noin kahdeksan millimetriä pitkiä valkoisia ja vaaleanpunaisia kukkia. Hedelmä on palko, joka on 4–10 senttimetriä pitkä, suora, ylöspäin sojottava. Se sisältää 5–12 soikeaa noin 5 mm pitkää siementä, joiden väri vaihtelee valkoisesta harmaaseen tai mustaan.
Cyamopsis tetragonoloba esiintyy alkuperäisenä Intiassa ja Pakistanissa, tulokkaana joissain muissa Etelä-Aasian maissa ja Afrikassa. Lajin siemenistä valmistetaan guarkumia, jota käytetään elintarvikkeiden lisäaineena (E412) stabilointi- ja sakeuttamisaineena.
Aiheesta muualla

Kuvia tai muita tiedostoja aiheesta Cyamopsis tetragonoloba Wikimedia Commonsissa
UniProt: Taxonomy - Cyamopsis tetragonoloba (englanniksi)
Global Biodiversity Information Facility (GBIF): Cyamopsis tetragonoloba (englanniksi)
Debrah Farentino

Debrah Farentino
Debrah Farentino (s. 30. syyskuuta 1959) on yhdysvaltalainen näyttelijä. Hänet tunnetaan rooleista muiden muassa televisiosarjoissa Maa 2 ja Eureka.
Farentinolla on ollut neljä avioliittoa. Hänen nykyinen puolisonsa on ohjaaja Gregory Hoblit, jonka kanssa hän meni naimisiin vuonna 1994.
Aiheesta muualla

Debrah Farentino Internet Movie Databasessa. (englanniksi)
Dansk Melodi Grand Prix 1979

| Eurovision laulukilpailu 1979  Tanskan euroviisukarsinta> Dansk Melodi Grand Prix 1979 |
| --- | --- |
Päivämäärä:  3. helmikuuta 1979
Tapahtumapaikat:  DR:n studio, Kööpenhamina
Juontaja(t):  Jørgen Mylius
Kapellimestari:  Allan Botschinsky
Voittaja:  Tommy Seebach ”Disco Tango”
Tanska Eurovision laulukilpailussa Virallinen verkkosivusto 
 ◄ 1978  1980 ► 
Dansk Melodi Grand Prix 1979 oli Tankassa järjestetty laulukilpailu, jossa valittiin Tanskan edustaja Eurovision laulukilpailuun 1979. 17 kappaleen välinen kilpailu käytiin 3. helmikuuta Tanskan yleisradioyhtiö DR:n studiosa Kööpenhaminassa. Voittajan valitsivat kahdeksan ympäri Tanskaa kokoontunutta alueraatia, joista kukin pisteytti mielestään kymmenen parasta kappaletta Eurovision laulukilpailusta tutulla pisteytyskaavalla 12-10-8-7-6-5-4-3-2-1. Äänestys päättyi kuitenkin tasapeliin, joten kahden eniten pisteitä saaneen kesken järjestettiin uusintaäänestys, jossa kilpailun voittajaksi äänestettiin Tommy Seebach kappaleella "Disco Tango"
Tulos

| Numero | Artisti | Kappale | Lauluntekijä(t) | Pisteet> Ensimmäinen kierros | Pisteet> Uusintaäänestys | Sija |
| --- | --- | --- | --- | --- | --- | --- |
| 1 | Pia Dalsgaard & Thorstein Thomsen | "Maja og bruttonationalproduktet" | Thorstein Thomsen | 19 | — | 9 |
| 2 | Rasmus Lyberth | "Faders bøn" | Rasmus Lyberth | 7 | — | 11 |
| 3 | Allan Mortensen | "Møllesangen" | Lasse Lunderskov, Peder Kragerup | 13 | — | 10 |
| 4 | Pierre Dørge | "Motorvej'n" | Hanne Rømer, Djorn Juni | 0 | — | 15 |
| 5 | Jannie Høeg | "Du er min melodi" | Michael Elo, Mogens Thomsen | 1 | — | 13 |
| 6 | Olsen Brothers | "Dans, dans, dans" | Jørgen Olsen | 32 | — | 8 |
| 7 | Grethe Ingmann & Bjarne Liller | "Alt er skønt" | Leif Pedersen, Bjarne Liller | 82 | 36 | 2 |
| 8 | Tamra Rosanes | "Fairplay" | Nils Tuxen, Henrik H. Lund, Tamra Rosanes | 2 | — | 12 |
| 9 | Tommy Seebach | "Disco Tango" | Tommy Seebach, Keld Heick | 82 | 51 | 1 |
| 10 | Mona Larsen | "En underlig samba" | Ole Kock Hansen, Ida Bjørn Nielsen | 0 | — | 15 |
| 11 | Mabel | "Saturday Show" | Mabel | 39 | — | 5 |
| 12 | Lecia & Lucienne | "Dit liv, mit liv" | Ralph Levitan, Fini Jaworski | 37 | — | 7 |
| 13 | Pia Rosenbaum & Ina Rosenbaum | "Smil over Strøget" | Simon Rosenbaum | 38 | — | 6 |
| 14 | Nis P Jørgensen | "Eja, eja" | Nis P. Jørgensen | 1 | — | 13 |
| 15 | Kim Larsen | "Ud i det blå" | Kim Larsen | 56 | — | 3 |
| 16 | Anette Toft | "Hold fast" | Karsten Vogel | 0 | — | 15 |
| 17 | Annika Hoydal | "Bølgen" | Annika Hoydal, Gunnar Hoydal | 55 | — | 4 |
| Pistetaulukko> Numero | Pistetaulukko> Kappale | Pistetaulukko> Rønne | Pistetaulukko> Aalborg | Pistetaulukko> Næstved | Pistetaulukko> Aabenraa | Pistetaulukko> Kööpenhamina | Pistetaulukko> Holstebro | Pistetaulukko> Odense | Pistetaulukko> Aarhus | Pistetaulukko> Yht. |
| --- | --- | --- | --- | --- | --- | --- | --- | --- | --- | --- |
| 1 | "Maja & bruttonationalproduktet" | 1 | 3 | 5 |  | 2 | 2 |  | 6 | 19 |
| 2 | "Faders bøn" |  |  |  |  | 4 | 3 |  |  | 7 |
| 3 | "Møllesangen" | 2 | 4 | 2 | 2 | 1 |  | 2 |  | 13 |
| 4 | "Motorvej'n" |  |  |  |  |  |  |  |  | 0 |
| 5 | "Du er min melodi" |  |  |  | 1 |  |  |  |  | 1 |
| 6 | "Dans-dans-dans" | 6 | 7 | 3 | 3 |  | 5 | 6 | 2 | 32 |
| 7 | "Alt er skønt" | 12 | 12 | 10 | 8 | 8 | 10 | 12 | 10 | 82 |
| 8 | "Fairplay" |  |  |  |  |  |  | 1 | 1 | 2 |
| 9 | "Disco Tango" | 8 | 10 | 8 | 12 | 12 | 12 | 8 | 12 | 82 |
| 10 | "En underlig samba" |  |  |  |  |  |  |  |  | 0 |
| 11 | "Saturday Show" | 5 |  | 4 | 4 | 5 | 6 | 10 | 5 | 39 |
| 12 | "Dit liv, mit liv" | 7 | 6 | 1 | 5 | 7 | 4 | 4 | 3 | 37 |
| 13 | "Smil over Strøget" | 4 | 2 | 6 | 7 | 3 | 1 | 7 | 8 | 38 |
| 14 | "Eja, eja" |  | 1 |  |  |  |  |  |  | 1 |
| 15 | "Ud i det blå" | 10 | 8 | 7 | 10 | 6 | 8 | 3 | 4 | 56 |
| 16 | "Hold fast" |  |  |  |  |  |  |  |  | 0 |
| 17 | "Bølgen" | 3 | 5 | 12 | 6 | 10 | 7 | 5 | 7 | 55 |
Aiheesta muualla

Koko karsintafinaali DR:n sivuilla
Dansk Melodi Grand Prix
| --- | --- |
1950-luku:   1957  1958  1959 
1960–luku:   1960  1961  1962  1963  1964  1965  1966  1967– 
1970–luku:   –1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Christie (yhtye)

Christie oli englantilainen rockyhtye, joka oli suosittu 1970-luvun alussa. Suurin hitti oli kappale "Yellow River", josta tuli listaykkönen Britanniassa toukokuussa 1970. Myös kappaleet "San Bernadino" (sija 7. Britanniassa 1970) ja "Iron Horse" (listalla 47.) menestyivät hyvin. Christieen kuuluivat Jeff Christie (laulu, basso), Vic Elmes (kitara) ja Mike Blakely (rummut).
Historia

Mike Blakelyn veli oli The Tremeloes -yhtyeen Alan Blakely. Myöhemmin vaihdettiin uusi rumpali Paul Fenton. Tarina "Yellow Riveristä" on, että Jeff Christie tarjosi sitä The Tremeloesille, mutta vaikka he levyttivätkin sen, he eivät tuntuneet pitävän siitä.[lähde? ] Jeff kuitenkin tiesi, että se olisi menestyskappale ja hän päätti levyttää sen itse. Tulos oli listaykkönen. Jeff lopetti yhtyeen vuonna 1976. Jeff Christie yritti päästä Euroviisuihin vuonna 1991, mutta ei onnistunut.
Yhtye esiintyi Suomessa Tammisaaren Ramsholmenin lavalla juhannuksena 1970.
Diskografia > Singlet

There's Just No Pleasing You/My Little Girl (1965)
Just How Wrong You Can Be/Blue Turns To Grey (1966)
When The Work Is Thru' (1967/68)
Just One More Chance/Help Me Please (1967/68)
Great Train Robbery/Sweet Freedom (1967/68)
Travelling Circus/Henry Long (1968)
Dance Round The Maypole/ Right Toe Blues (1969)
Yesterday Man/Every Day (1969)
Yellow River/Down The Mississippi Line (1970)
San Bernadino/Here I Am (1970)
L'Amerique (1970)
Yellow River/San Bernardino (live at Sopot) (1970)
Man Of Many Faces/Country Sam (1971)
Peace Lovin' Man/Picture Painter (1971)
Everything's Gonna Be Alright/Freewheelin' Man /Magic Highway/Inside Looking Out (1972)
Iron Horse/Every Now And Then/Everything's Gonna Be Alright (1972)
One Way Ticket (1972)
Jo Jo's Band/California Sunshine (1972)
Fools Gold /Born to Lose/California Sunshine (1972)
The Dealer/Pleasure And Pain (1973)
Alabama/I'm Alive (1974)
Guantanamera/Navajo/Inside Looking Out/New York City (1974)
Space: 1999 (1975)
Most Wanted Man In The USA/Rockin' Suzanna (1975/76)
Both Ends Of The Rainbow/Turn On Your Lovelight (1980)
Los ightrope/Somebody Else (1980)
Yellow River/San Bernadino/Iron Horse re-recordings (1980s)
Safe In Your Arms (1989/90)
Happy Christmas (War Is Over) (1997)
Yuletide Lights (1997)
Yellow River (with Formula Diablos) (1997)
High Looking High/Oh Thereza (2003)
Diskografia > Albumit

Christie (1970)
For All Mankind (1971)
The Third Album? (1972)
Los Mas Grandes Exitos (1972)
Navajo (1974)
Christie Again – Greatest Hits and More (2004)
Jeff Christie – Floored Masters (2009)
Christie – No Turn Unstoned (2012)
Listasijoitukset Englannissa

Yellow River (1970) (1)
San Bernadino (1970) (7)
Iron Horse (1972) (47)
Listasijoitukset Suomessa

Yellow River (1970) (1)
Iron Horse (1973) (17)
Suomenkielisiä versioita Christien kappaleista

Yellow River = Tuulensuojaan | Danny (1970, suom. Pertti Reponen)
San Bernadino (samalla nimellä) | Arto Sotavalta (1971, suom. Arto Sotavalta)
Iron Horse = Eteenpäin | Jetit (1972, suom. Vexi Salmi)
Man of many faces = Olen aivan joku toinen | Johnny (1973, suom. tuntematon)
Yellow River = Tuulensuojaan | Markku Aro (1987)
Yellow River = Tuulensuojaan | Erkki Jantunen (1992)
Yellow River = Shellin paariin | Turo's Hevi Gee (1995, suom. Harri Laukkanen)
San Bernadino = | A. Aallon Rytmiorkesteri (1998)
Aiheesta muualla

Website of Jeff Christie (Arkistoitu – Internet Archive). Viitattu 2.6.2014.
Debrecen

| Debrecen |
| --- | --- |

 lippu:  vaakuna
 Debrecen
 Koordinaatit: 47°31′48″N, 21°38′21″E 
Valtio:   Unkari
Alue:  Észak-Alföld
Lääni:  Hajdú-Bihar
Seutukunta:  Debrecen
Pinta-ala:  
 – Kokonaispinta-ala:  461,65 km²
Väkiluku (2022):  199 725
 – Väestötiheys:  446,7 as./km²
Aikavyöhyke:  UTC+1
 – Kesäaika:  UTC+2
 
 http://www.debrecen.hu/ 
Infobox OKVirheellinen NIMI-arvo: 
Debrecen [ˈdɛbrɛtsɛn] (saks. vanh. Debrezin) on Unkarin toiseksi suurin kaupunki ja Hajdú-Biharin läänin pääkaupunki. Kaupungissa on 199 725 asukasta (vuonna 2022) ja sen pinta-ala on 461,65 neliökilometriä. Se sijaitsee maan itäosassa lähellä Romanian rajaa, ja on Itä-Unkarin tärkeimpiä keskuksia. Kaupungissa toimii Debrecenin yliopisto. Debrecenissä on lentokenttä ja sieltä on rautatieyhteys 230 kilometrin päässä sijaitsevaan Budapestiin. Romanian rajalle Debrecenistä on 35 kilometriä. Kaupunki on tunnettu myös ”kalvinistien Roomana”.
Debrecen mainitaan asiakirjoissa ensimmäisen kerran 1200-luvulla. Se oli pitkään "talonpoikaiskaupunki", jonka asukkaat harjoittivat maataloutta kaupunkia ympäröivillä pelloilla. Debreceniläiset harjoittivat myös kauppaa, mihin viitataan kaupungin unkarinkielisellä lempinimellä Civis. Debrecen oli tärkeä solmukohta Transilvanian ja Alföldin tasankoalueen välillä. Trianonin rauhan jälkeen (1920) siitä tuli rajakaupunki, kun suuri osa sen talousalueesta jäi Romanian puolelle.
Debrecenin suomalainen ystävyyskaupunki on Jyväskylä.
Aiheesta muualla

Kuvia tai muita tiedostoja aiheesta Debrecen Wikimedia Commonsissa
Kaupungin kotisivut
Kossuthin aukio Debrecenin keskustassa.
De jure

De jure tai de iure on ilmaus, joka sananmukaisesti tarkoittaa ”lakiin perustuen”. Sen rinnalla esiintyy termi de facto, joka viittaa käytäntöön.
De jure kuvaa poliittista tilannetta, jossa valtiolla tai muulla poliittisella toimijalla on laki tai sopimus asiasta. Esimerkiksi Suomessa on de jure kaksi kansalliskieltä, jotka yleensä luetaan virallisiksi kieliksi, joita on voitava käyttää viranomaisen kanssa asioitaessa, kun taas esimerkiksi Yhdysvalloissa ei ole de jure virallisia kieliä. Ilmaus sisältää usein piiloviestin siitä, että tosiasiassa, de facto, asia ei ole aivan yksinkertainen.[lähde? ]
Asiaa voidaan havainnollistaa siten, että vaikka Suomessa on de jure kaksi virallista kieltä, ei moni suomalaisista todellisuudessa, de facto, osaa käyttää kuin suomea.[lähde? ]
Aiheesta muualla

Tilastokeskus: Väestön de facto ja de jure -käsitteet
Mikko Kärkkäinen

Mikko Kärkkäinen (s. 1980) on suomalainen mailapelaaja. Hän on voittanut viisi kertaa racketlonin maailmanmestaruuden.
Kärkkäinen ryhtyi pelaamaan tennistä 8-vuotiaana ja pöytätennistä 10-vuotiaana. Sulkapallo tuli hänen ohjelmaansa 1999 ja squash pari vuotta myöhemmin. Racketloniin hän siirtyi tennisvalmentajansa Ari Suikkasen neuvosta; tämä oli mailapelien neliottelun pioneereja Suomessa ja voitti kahdesti SM-kultaa.
Suomalaiselle Mikko Kärkkäinen on hävinnyt racketlonissa viimeksi 2001. Tuoreimman maailmanmestaruutensa hän saavutti joulukuussa 2008 Rotterdamissa, jossa hän voitti ruotsalaisen Magnus Eliassonin.
Koulutukseltaan Kärkkäinen on diplomi-insinööri.
DSB

DSB:n pääkonttori
Tanskan rautatieverkoston kartta, punaisilla reiteillä liikennöi DSB
DSB (Danske Statsbaner) eli Tanskan valtion rautatiet on Tanskan liikenne- ja asuntoministeriön (Transport- og Boligministeriet) omistama itsenäinen rautatieyritys joka harjoittaa henkilöliikennettä, mukaan lukien Kööpenhaminan kaupunkijunat. DSB syntyi vuonna 1885 valtio-omisteisten rautatieyritysten De jysk-fynske Statsbaner sekä De sjællandske Statsbaner yhdistyessä.
Yrityksellä on noin 7400 työtekijää ja liikevaihto on noin 10 miljardia kruunua. Vuosittain tehdään 195 miljoonaa matkaa DSB:n junilla.
Kalusto

IC3
IC4
S-tog -juna Dybbølsbron rautatieasemalla
DSB:n InterCity-juna Kööpenhaminan päärautatieasemalla
Aiheesta muualla

Wikimedia Commonsissa on kuvia tai muita tiedostoja aiheesta .
DSB
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: da:DSB  & en:DSB (railway company)
Käännös suomeksi
Dahlem

Dahlemin sijainti Steglitz-Zehlendorfissa (iso kuva) ja Steglitz-Zehlendorfin sijainti Berliinissä (pieni kuva)
Dahlemin kartta
Dahlem on yksi Berliinin kaupunginosista (saks. Ortsteil). Se sijaitsee Steglitz-Zehlendorfin hallintoalueella (Bezirk) kaupungin lounaisella esikaupunkialueella. Dahlem on yksi kaupungin rikkaimmista osista. Siellä sijaitsee myös Freie Universität Berlinin pääkampus, useita muita korkeakouluja ja tutkimuslaitoksia sekä merkittävä museokeskittymä. Vuoden 2011 lopussa Dahlemilla oli 15 737 asukasta. Kaupunginosan pinta-ala on 8,39 km² ja väestötiheys 1876 as./km².
Ensimmäinen kirjoitettu tieto Dahlemista on vuodelta 1275. Se yhdistettiin Berliiniin vuonna 1920, jolloin siitä tuli Zehlendorfin hallintoalueen alainen kaupunginosa. Kylmän sodan aikana Dahlem kuului Länsi-Berliiniin. Koska monet Berliinin taiteellisista, kulttuurillisista ja koulutuksellisista laitoksista sijaitsivat alkujaan Itä-Berliinissä, monet siirtyivät Dahlemiin 1950- ja 1960-luvuilla. Vuonna 2001 Zehlendorfin hallintoalue yhdistettiin Steglitzin hallintoalueen kanssa Steglitz-Zehlendorfiksi, johon Dahlem on sittemmin kuulunut.